《辞姊妹》
明代·刘苑华

同作花根叶，复作叶前花。
花中七姊妹，并蒂复连丫。
盈盈二八月，引蔓如蓬麻。
春风时见面，秋月明朱华。
一旦离长蔓，袅袅天之涯。
北柯恋南条，风飘素云遮。
柔茎与绿叶，望望长风沙。

作者简介：刘苑华，香山（今中山）人。安仁知县刘士腾之孙女，明神宗万历四十年（一六一二）举人、户部郎何藻室。著有《落霞山下女子吟》诗一卷。事见清温汝能《粤东诗海》卷九六。